RANCANGAN PENGAJARAN MINGGU 2

|  |  |
| --- | --- |
| **Peringkat** | Menengah TigaEkspres |
| **Masa** | 120 minit (2 jam)  Minggu 2 |
| **Tarikh** | Rabu, 28hb Mac 2012 |
| **Bilangan Pelajar** | 12 pelajar |
| **Objektif** | **Asesmen Plot & Pengajaran Cerita (APC)**  Pada akhir pelajaran, para pelajar dapat:   1. menghasilkan ‘*story board’* secara berkumpulan berdasarkan plot cerpen ‘Menatap Wajahnya’ 2. mengenal pasti ciri-ciri yang terdapat dalam plot iaitu konflik dan klimaks 3. melihat hasil kerja setiap kumpulan melalui lintas galeri 4. mengenal pasti mesej yang terkandung dalam lagu ‘Hitam Putih Kehidupan’ 5. mengaitkan mesej lagu dengan pengajaran dan nilai yang terkandung dalam cerpen ‘Menatap Wajahnya’ |
| **Pendekatan** | * Menggunakan pendekatan Kecerdasan Pelbagai (*Multiple Intelligence*) * Menerapkan konsep *Taxonomy Bloom* * Menggunakan strategi *Problem Based Learning(PBL)* |
| **Pengetahuan Sedia Ada** | * Para pelajar telah membaca cerpen ‘Menatap Wajahnya’ * Para pelajar telah diajar tentang aspek-aspek tema, persoalan dan watak dalam cerpen ‘Menatap Wajahnya’ * Para pelajar telah menjalani ABC dan APC pada penggal 1 * Para pelajar telah diajar teknik menulis sajak * Para pelajar telah didedahkan kepada teknik perbincangan MI (*think-pair-share*) |
| **Penilaian** | **Informal/ Formatif**   * Pengamatan Guru * Penilaian Rakan * Penilaian Guru (tugasan rumah – Sajak) |
| **Bahan-bahan** | * Komputer * Kertas Sebak * Pena penanda berwarna * Perekat * Gunting * Suratkhabar & Majalah * Lembaran Kerja * Lagu * Klip video * Slaid *powerpoint* * Rubrik sajak |

|  |  |  |  |  |
| --- | --- | --- | --- | --- |
| **LANGKAH/MASA** | **JENIS PENILAIAN** | **AKTIVITI** | **RASIONAL** | **BAHAN** |
| SET INDUKSI (10 min) | **Informal**   * Pengamatan Guru.   Guru menilai pemahaman pelajar melalui respons pelajar secara lisan. | **INDUKSI**   * Guru merangsang minat pelajar dengan menayangkan klip video yang mempunyai kaitan dengan tema cerpen ‘Menatap Wajahnya’. * Guru menyoal pelajar mengenai mesej yang terkandung dalam klip video tersebut. * Guru mendapatkan respons pelajar dan mengaitkan jawapan pelajar dengan apa yang dilakukan pada pengajaran lalu. | * Menarik perhatian pelajar akan pelajaran yang akan dijalankan pada hari itu dengan menggunakan bahan audio-visual. * Pelajar dapat mengimbas semula tema dan persoalan cerpen yang telah dibincangkan pada pengajaran lalu. | * Klip Video:   http://www.youtube.com/watch?v=GETzOHRPqus   * Papan Tulis |
| LANGKAH 1  (25 min) | **Informal**   * Pengamatan Guru. * Guru menilai pemahaman dan pengapresiasian pelajar terhadap teks melalui hasil tugasan kumpulan.   **Informal**   * Hasil tugasan kumpulan * Pelajar sendiri menilai pemahaman mereka melalui sumbangan idea sewaktu aktiviti *storyboard.* | **AKTIVITI 1 (Aspek Plot)**  ***Story board***   * Pelajar dikehendaki bekerja secara berpasangan. * Guru menerangkan aktiviti yang akan dilakukan iaitu menghasilkan sebuah *story board* dengan menggunakan gambar-gambar yang diberikan. * Pelajar perlu menghasilkan *story board* yang menunjukkan peristiwa-peristiwa yang berlaku dalam cerpen. * Pelajar juga dikehendaki untuk mengenal pasti ciri-ciri plot seperti konflik dan klimaks. | * Menggalakkan pelajar menggunakan kreativiti dalam mengingati plot atau rentetan peristiwa dalam cerpen. * Selain daripada alat pengayaan, *story board* juga bertindak sebagai alat yang dapat mengikis rasa bosan, merangsang interaksi pelajar, menambah kefasihan dan keyakinan dan menyediakan konteks pembelajaran. * Aktiviti ini juga dapat membentuk pelajar yang sensitif kepada makna perkataan dan mahir memanipulasinya (kecerdasan verbal-linguistik). * Memberi ruang kepada pelajar untuk menggunakan kreativiti mereka secara visual. * Menyedari dan memahami bahawa sesetengah pelajar adalah pelajar visual dan sekeping gambar membawa seribu makna, mempunyai sesuatu cara untuk mengatur idea secara grafik pastinya akan menghasilkan pembelajaran yang berkesan. | * Kertas Sebak * Pena penanda * Gunting * Perekat * Majalah & suratkhabar |
| LANGKAH 2  (25 min) | **Formatif**   * Rubrik Penilaian Guru. * Guru menilai pemahaman dan pengapresiasian pelajar terhadap teks melalui hasil tugasan kumpulan.   **Informal**   * Hasil tugasan kumpulan * Pelajar sendiri menilai pemahaman mereka melalui sumbangan idea sewaktu perbincangan kumpulan. | **AKTIVITI 2**  ***Lintas Galeri***   * Hasil kerja setiap kumpulan dipamerkan dan pelajar melakukan lintas galeri yang mana mereka dapat melihat hasil kerja setiap kumpulan. * Guru menilai hasil kerja pelajar berdasarkan rubrik penilaian guru. * Guru memberikan maklum balas mengenai hasil kerja dan prestasi pelajar secara keseluruhan. * Guru merumuskan ciri-ciri plot yang terkandung dalam cerpen. * Pelajar melengkapkan lembaran kerja yang disediakan oleh guru. | * Penilaian rakan sebaya berupaya menyerlahkan kekuatan dan kelemahan seseorang pelajar ketika bekerja dalam sesebuah kumpulan berdasarkan maklum balas daripada ahli yang terlibat. * Guru dapat menentukan pelajar yang aktif dalam kerja berkumpulan ataupun pelajar yang pasif dan tidak menyumbang secara berkesan terhadap kerja kumpulan. | * Rubrik Guru – Penilaian *Story Board* * Papan Tulis * Lembaran Kerja |
| LANGKAH 3  (20 min) | **Informal**   * Pengamatan Guru. * Guru menilai pemahaman dan pengapresiasian pelajar terhadap teks melalui hasil tugasan kumpulan.   **Informal**   * Hasil tugasan kumpulan * Pelajar sendiri menilai pemahaman mereka melalui sumbangan idea sewaktu perbincangan kumpulan. | **AKTIVITI 3 (Aspek Pengajaran/Perutusan)**  ***Laguku Bercerita***   * Guru memperdengarkan lagu ‘Hitam Putih Kehidupan’. * Pelajar mendengar dengan teliti dan melengkapkan lembaran kerja dengan lirik lagu yang dikehendaki. Guru kemudian menyemak jawapan bersama pelajar secara verbal. * Secara berpasangan, pelajar seterusnya membincangkan mengenai mesej-mesej penting yang ingin disampaikan melalui lagu tersebut. Pelajar kemudian berkongsi jawapan dengan rakan-rakan yang lain (*Think-Pair-Share*). * Guru menggalakkan pelajar untuk mengaitkan mesej lagu dengan perutusan/pengajaran yang terdapat dalam cerpen dan meminta pelajar untuk membincangkan tentang aspek tersebut (*Think-Pair-Share*). * Selain perutusan/pengajaran, pelajar kemudian dikehendaki untuk membincangkan tentang nilai-nilai positif yang terkandung dalam cerpen. | * Menyedari dan memahami bahawa sesetengah pelajar adalah pelajar auditori dan suka mendengar lagu. * Merupakan induksi dan indikasi bagi bahagian kedua pengajaran (aspek nilai dan pengajaran dalam cerpen). * Selain itu, ia juga merupakan satu cara untuk menenangkan fikiran pelajar yang mungkin sudah mula letih setelah menyelesaikan aktiviti sebelumnya. * Pelajar dapat mengaitkan mesej yang terdapat dalam lagu tersebut dengan perutusan/pengajaran yang terkandung dalam cerpen. * Pelajar dapat memahami teks dengan lebih baik dengan pengetahuan mengenai aspek perutusan/pengajaran dan juga nilai-nilai positif yang ingin disampaikan oleh penulis. | * Lagu ‘Hitam Putih Kehidupan’oleh Sheila Majid. * Lembaran Kerja * Slaid *Powerpoint* |
| LANGKAH 4  (20 min) | **Informal**   * Pengamatan Guru. * Guru menilai pemahaman dan pengapresiasian pelajar terhadap teks melalui hasil tugasan kumpulan.   **Informal**   * Hasil tugasan individu * Pelajar sendiri menilai pemahaman mereka melalui jalan cerita jaluran komik. | **AKTIVITI 4 (Aspek Nilai Pengajaran)**  ***Jaluran Komik***   * Berdasarkan empat nilai pengajaran yang terkandung dalam cerpen, pelajar melengkapkan strip komik yang telah disediakan dengan mengisi dialog yang mencerminkan setiap nilai:   - kasih sayang  - kegigihan  - kesabaran  - belas kasihan. | * Menggalakkan pelajar untuk berfikir secara kreatif dan pada waktu yang sama, ianya boleh membantu pelajar untuk mengaplikasi serta mengingati nilai-nilai positif yang telah mereka pelajari daripada cerpen tersebut. | * Lembaran Kerja |
| PENUTUP  (10 min) | **Informal**   * Pengamatan Guru.   Guru menilai pemahaman pelajar melalui respons pelajar secara lisan. | **PENUTUP**   * Guru merumuskan pengajaran yang telah dijalankan.   **Tugasan rumah:**   * Berdasarkan tema cerpen, pelajar dikehendaki menulis sebuah sajak sebagai tanda penghargaan bagi pengorbanan seseorang yang amat mereka hargai.   **Aktiviti Susulan:**   * Bagi pengajaran seterusnya, pelajar sudahpun bersedia untuk menduduki ujian (ATM). * Para pelajar juga akan mendeklamasikan sajak yang telah dikarang. * Pendeklamasian sajak pelajar akan dinilai berdasarkan rubrik guru. | * Memupuk kreativiti dan menggalakkan pelajar menjadi pelajar arif budiman yang rendah diri dan sentiasa menghargai jasa orang lain yang secara langsung menimbulkan kesan dalam hidup mereka. * Ujian yang akan diadakan pada pengajaran seterusnya dapat membantu guru untuk memeriksa sama ada pelajar sudah memahami setiap aspek yang terkandung dalam cerpen ‘Menatap Wajahnya’. * Pendeklamasian sajak merupakan satu cara bagi pelajar menunjukkan penghayatan mereka terhadap sajak yang telah mereka karang. Cara penyampaian sajak menguji kemampuan pelajar mengungkapkan kembali hasil ciptaannya dengan keseluruhan jiwa. | * Rubrik penilaian sajak (bagi pengajaran seterusnya) |