RANCANGAN PENGAJARAN

|  |  |
| --- | --- |
| **Peringkat** | Menengah Tiga |
| **Masa** | 2 jam  Minggu 4 |
| **Tarikh** |  |
| **Bilangan Pelajar** | 12 pelajar |
| **Objektif** | Asesmen Bahas Cemerlang  Pada akhir pelajaran, pelajar dapat:   1. Melatih kemahiran mengumpul, menggabung jalin, menyusun dan menganalisis pengetahuan serta pemahaman terhadap aspek-aspek sastera berdasarkan cerpen ’Menatap Wajahnya’ 2. Bekerja secara berkumpulan untuk menyokong atau menyanggah mauduk perbahasan yang diberikan 3. Melibatkan diri dalam perbincangan dua hala (berbahas) 4. Melatih kemahiran menilai ; menilai mauduk dan menilai rakan 5. Berbahas dan menilai rakan dengan berani dan yakin |
| **Pendekatan** | Berpusatkan pelajar  Berfokus (terhadap pembangunan kemahiran-kemahiran berbahas) |
| **Pengetahuan Sedia Ada** | Para pelajar   * Sudah memahami dan pernah membincangkan aspek-aspek sastera bagi cerpen ’Menatap Wajahnya’ * Telah mengetahui fungsi dan peranan perbahasan * pernah belajar teknik menjawab I.H.C.R. |
| **Penilaian** | Formal, Sumatif  Penilaian Kendiri (Senarai Semak)  Penilaian Rakan (Penilaian persembahan berkumpulan)  Penilaian Guru (Keseluruhan) |
| **Bahan-Bahan** | * Lembaran Kerja * Rubrik Guru * Borang pemarkahan (guru) * Papan Julat * Jam randik * Loceng * Muzik latar * Papan tulis * Marker * Helaian Undi |

|  |  |  |  |  |
| --- | --- | --- | --- | --- |
| **LANGKAH-LANGKAH** | **MASA** | **AKTIVITI** | **TUJUAN** | **BAHAN** |
| 1 | 10 min | **INDUKSI**   * Guru serta pelajar menyingkap semula peranan dan fungsi perbahasan. Sehubungan itu, guru perlu menanyakan soalan-soalan berikut: * Apakah aktiviti yang akan dijalankan bagi pelajaran hari ini? * Berikan dua sebab mengapa kita berbahas? * Apakah nama dua kumpulan yang terlibat secara langsung dalam perbahasan? * Berapa ramaikah anggota dalam setiap kumpulan? * Apakah teknik mengupas yang telah diajarkan? * Apabila perlu, guru perlu menyalin jawapan pelajar (yang ringkas) pada papan tulis. | Melatih pelajar mengingat semula butir-butir pelajaran bagi pelajaran yang lalu.  Di samping itu, proses soal-jawab secara lisan di antara guru dengan pelajar menggalakkan pelajar supaya lebih yakin ketika berkomunikasi. | Papan tulis  Marker |
| 2 | 25 min | **PRA-AKTIVITI ABC**   * Setiap pelajar mengundi peranan dan giliran berbahas. Sama ada pelajar: * menganggotai kumpulan pencadang atau penyanggah * berperanan sebagai pembahas pertama, kedua, ketiga atau/dan penggulung. * Pelajar bergerak dan berkumpul dalam kumpulan masing-masing secara sistematik dengan arahan guru. * Pelajar meneruskan perbincangan secara berkumpulan setelah undian dijalankan. * Guru membuat rondaan dan membantu para pelajar apabila perlu. * Guru memainkan muzik latar dan hidupkan jam randik agar pelajar tenang berbincang dalam masa 20 minit. | Para-aktiviti ABC yang berfungsi sebagai waktu berbincang membolehkan pelajar menggabungjalin kajian análisis yang telah dijalankan sebagai tugasan rumah sebelum pelajaran ini. Pada masa yang sama, ia memberi masa kepada setiap kumpulan melakarkan strategi (penyusunan, isi dsb) agar perbahasan dapat dijalankan dengan lebih berkesan. | Jam randik  Muzik latar  Lembaran Kerja |
| 3 | 55 min | **AKTIVITI ABC**   * Terdapat 2 sesi perbahasan. * **Sesi pertama** akan membincangkan mauduk   *Hubungan antara Cikgu Balqis dengan Mulyati tidak boleh akrab di luar sekolah*   * **Sesi kedua** akan membincangkan mauduk *Kekurangan fizikal merupakan satu hambatan* * Setiap pembahas diberikan masa 3 minit maksimum untuk berbahas. * Guru berperanan menilai persembahan serta sumbangan setiap pelajar yang berbahas dan menyalin markah setiap pembahas dalam borang markah. * 5 Pelajar yang bukan dalam giliran berbahas berperanan sebagai juri. Setiap juri diberikan papan julat yang berisi nombor 1-4. Juri perlu merujuk pada senarai semak sebagai panduan untuk menilai para pembahas. * Seorang lagi pelajar yang bukan dalam giliran berbahas berperanan sebagai penjaga masa. * Sebelum perbahasan dimulakan, guru perlu menggalakkan pelajar agar membidas serta mencelah dan mengingatkan pelajar berkenaan pembahagian masa untuk berhujah.   *(Rujuk Pakej Penilaian ABC)* | Perbahasan melatih dan menilai keyakinan pelajar ketika melibatkan diri dalam pengucapan awam.  Peralihan peranan daripada sesi pertama ke sesi kedua mendedahkan pelajar kepada peranan-peranan berbeza yang terlibat dalam satu-satu aktiviti perbahasan. | Rubrik Guru  Borang pemarkahan (guru)  Papan Julat  Jam randik  Lembaran Kerja  Loceng |
| 4 | 20min | **PASCA-AKTIVITI ABC**   * Guru dan pelajar menjalankan perbincangan dua hala, menyentuh kelebihan dan kelemahan  1. Penyampaian (gaya, bahasa, etika) 2. Isi yang dikongsi  * Guru umumkan kumpulan yang berjaya bagi setiap sesi. Pada masa yang sama, setiap pelajar akan diberikan ganjaran (reward) sebagai tanda penghargaan. | Melatih pelajar berkongsi pandangan dan pada masa yang sama meningkatkan keyakinan pelajar untuk menyumbang suara secara lisan. |  |
| 5 | 10min | **Rumusan**  Guru memilih 5 pelajar secara rambang (pelajar yang berpotensi menjawab) dan tanyakan soalan berikut:   1. A 2. B 3. C 4. D 5. E   To be decided later. Upon completion of lessons 1-3 =)  May i have ur contribution ppl?  **Aktiviti Susulan**  Pelajar dikehendaki menjawab 2 soalan berbentuk terbuka:   1. Pada pandangan kamu, sejauh manakah hubungan di antara Cikgu Balkis dengan Mulyati wajar diteruskan di luar lingkaran sekolah? Huraikan. (13 markah) 2. Kekurangan fizikal merupakan satu hambatan. Bincangkan. (12 markah)   Jawapan pelajar perlu ditulis pada kertas kajang yang berasingan. Pelajar perlu diingatkan berkenaan senarai semak sebagai panduan bagi mereka menjawab soalan esei. | Menilai sejauh mana pelajar mengetahui dan memahami segala aspek yang telah dibincangkan di dalam pelajaran-pelajaran sebelumnya.  Tugasan susulan yang diberikan mengingatkan pelajar bahawa pada akhirnya, setiap kegiatan sastera perlu dikaitkan dengan objektif akhir yang dapat mendukung kemahiran menjawab kertas ujian formal. |  |